**Michael Špaček** (s. 9. huhtikuuta 1997 Mariánské Lázně, Tšekki) on tšekkiläinen jääkiekkoilija, joka pelaa NLA-joukkue Ambrì-Piottassa. Hän on pelipaikaltaan keskushyökkääjä, mutta Špaček osaa pelata myös laidassa. Hän laukoo oikealta.

Ura
---

### Seuraura

Špaček on HC Pardubicen kasvatti. Kaudella 2011–2012 hän voitti tehoilla 27+18=45 seuran C-nuorten sisäisen piste- ja maalipörssin ja Špaček jakoi joukkueen sisäisen syöttöpörssin voiton Ondřej Pannan kanssa. Hän voitti myös Pardubicen sisäisen tehotilaston lukemalla +17. Kaudella 2012–2013 Špaček voitti seuran B-nuorten sisäisen piste- ja maalipörssin tehoilla 28+22=50. Hän jakoi koko Tšekin B-nuorten sarjan maalipörssin kahdeksannen sijan HC Dukla Jihlavan Lukáš Andělin kanssa. Špaček voitti myös Pardubicen sisäisen tehotilaston lukemalla +14.

Kaudella 2013–2014 Špaček debytoi Pardubicen miesten Extraliga-joukkueessa, jossa hän pelasi neljä runkosarja- ja kuusi European Trophyn ottelua ilman tehopisteitä. Špaček teki Extraliga-debyyttinsä runkosarjan toisella kierroksella 17. syyskuuta 2013 HC Litvínovia vastaan. Hän sai ottelussa jääaikaa 30 sekuntia. Dinamo Minsk varasi Špačekin 140. pelaajana KHL:n varaustilaisuudessa 2014. Samana kesänä hänet varasi myös WHL-joukkue Medicine Hat Tigers 51. pelaajana CHL:n varaustilaisuudessa. Špaček päätti jatkaa kaudella 2014–2015 uraansa kuitenkin kotimaassaan Pardubicen organisaatiossa. Hän pelasi varsinaisen tulokaskautensa Extraligassa tehden 40 runkosarjaottelussa tehot 5+7=12. Neljässä playoff-ottelussa Špaček jäi ilman tehopisteitä. Hän teki Extraliga-uransa avausmaalin runkosarjan neljännellä kierroksella ja uransa kahdeksannessa ottelussa 19. syyskuuta 2014 vieraissa HK Hradec Královéa vastaan. Špaček pelasi myös kolme Mestarien liigan ottelua ilman tehopisteitä.

Winnipeg Jets varasi Špačekin neljännellä kierroksella 108. pelaajana NHL:n varaustilaisuudessa 2015. Samana kesänä hänet varattiin uudelleen CHL:ään WHL-joukkue Red Deer Rebelsin toimesta numerolla 47. Špaček siirtyi joukkueeseen kaudeksi 2015–2016. Hän oli tehoilla 18+36=54 Rebelsin toiseksi paras pistemies Ivan Nikolišinin jälkeen. Pudotuspeleissä Špaček oli joukkueen paras syöttäjä kymmenellä syöttöpisteellään. Hän osallistui Rebelsin kanssa myös Memorial Cup -lopputurnaukseen, jota joukkue isännöi. Kaudella 2016–2017 Špaček nousi Rebelsin varakapteeniksi. Hän voitti joukkueen sisäisen piste- ja syöttöpörssin tehoilla 30+55=85, kuten myös pudotuspeleissä tehoilla 4+8=12. WHL-kauden jälkeen, huhtikuussa 2017 Špaček liittyi amatööritry-out -sopimuksella AHL-joukkue Manitoba Mooseen, jossa hän pelasi neljä runkosarjaottelua tehden yhden syöttöpisteen.

Kesäkuussa 2017 Špaček teki Winnipeg Jetsin kanssa kolmivuotisen NHL-tulokassopimuksen. Hänen kausipalkkansa NHL:n puolella oli 833 300 dollaria. Špaček pelasi kauden 2017–2018 kokonaan Manitoba Moosen AHL-joukkueen vahvuudessa. Hänen tulokaskautensa toi 70 runkosarjaottelussa tehot 17+21=38 ja kuudessa playoff-ottelussa tehot 1+2=3. Toukokuussa 2018 Jets nosti Špačekin NHL-joukkueensa harjoitusvahvuuteen loukkaantumisten varalta, mutta hän ei saanut siellä kuitenkaan tililleen otteluakaan. Myös kauden 2018–2019 Špaček vietti farmissa. Hän oli tehoilla 10+31=41 Moosen kolmanneksi paras pistemies. Kaudella 2019–2020, marraskuussa 2019 Špaček nostettiin Jetsin NHL-joukkueen vahvuuteen, mutta ennen ensimmäistäkään ottelua noin kolme viikkoa myöhemmin hänet lähetettiin takaisin farmiin. Maaliskuussa 2020 Jets lainasi Špačekin loppukaudeksi toiseen AHL-joukkueeseen, Ontario Reigniin, mutta hän ei kuitenkaan pelannut siellä otteluakaan koronaviruspandemian keskeytettyä kauden.

Kaudeksi 2020–2021 Špaček siirtyi vuoden mittaisella sopimuksella SM-liigajoukkue Tapparaan. Hän pelasi siellä 18 runkosarjaottelua tehopistein 5+8=13, kunnes tammikuussa 2021 Špačekin sopimus purettiin yhteisymmärryksessä. Noin viikkoa myöhemmin hänen vahvistettiin siirtyvän loppukauden kattavalla sopimuksella kotimaahansa HC Třinecin Extraliga-joukkueeseen.

### Maajoukkueura

Špaček pelasi alle 20-vuotiaiden MM-kilpailuissa vuosina 2015, 2016 ja 2017, joista kahdessa jälkimmäisessä turnauksessa valmennus valitsi hänet Tšekin turnauksen yhdeksi kolmesta parhaasta pelaajasta. Vuoden 2016 turnauksessa hän oli tehoilla 2+3=5 joukkueen paras pistemies. Špaček valittiin Venäjää vastaan pelatun avausottelun päätteeksi Tšekin ottelun parhaaksi pelaajaksi.

Špaček pelasi myös alle 18-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Hän oli viidellä syöttöpisteellään Tšekin paras syöttäjä. Jälkimmäisessä turnauksessa Špaček toimi joukkueen varakapteenina. Hän oli tehoilla 1+4=5 Tšekin paras syöttäjä ja Špaček jakoi joukkueen sisäisen pistepörssin voiton Pavel Zachan ja David Kašen kanssa. Hän jakoi myös Tšekin sisäisen tehotilaston voiton Kašen kanssa. Valmennus valitsi Špačekin joukkueensa turnauksen yhdeksi kolmesta parhaasta pelaajasta. Yhteensä hän on pelannut 23 nuorten ja 55 poikien maaottelua.

Tšekin A-maajoukkueessa Špaček on pelannut kuusi ottelua tehopistein 1+3=4. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenalla Ruotsia vastaan. Špaček merkittiin Tšekin kolmossentteriksi laidoilleen hänen joukkuetoverinaan Tapparassa pelannut Jiří Smejkal sekä Radek Koblížek. Hän sai ottelussa myös yhden kahden minuutin jäähyn koukkaamisesta. Ensimmäisen A-maajoukkuemaalinsa Špaček teki kuudennessa ottelussaan Beijer Hockey Gamesin päätösottelussa 14. helmikuuta 2021 Ruotsin Malmössä Venäjää vastaan. Hän sai ottelussa myös syöttöpisteen Lukáš Klokin tekemään maaliin. Špaček voitti tehoilla 1+3=4 lopulta koko turnauksen syöttöpörssin sekä jakoi pistepörssin voiton Venäjän Vladimir Butuzovin kanssa.

Pelityyli
---------

*The Sports Forecaster* -sivuston mukaan Špaček on lahjakas kahden suunnan hyökkääjä, joka pelaa fiksusti sekä kiekon kanssa että ilman kiekkoa. Sivuston mukaan hän omaa myös hyvät kädet ja työmoraalin. Špaček antaa myös erinomaisia syöttöjä ja parantaa ketjukavereidensa peliä. Hän on myös kunnostautunut aloituksissa. Sivuston mukaan Špačekin koko ei ole kuitenkaan optimaalinen NHL-tasolle ja hänen tulisi lisätä voimaa. Sivuston mukaan Špačekin tulisi myös osoittaa kestävänsä NHL-tempoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Pardubice | ČEL | 4 | 0 | 0 | 0 | 0 | – | – | – | – | – | U18 | 7 | 2 | 5 | 7 | 2 |
| 2014–2015 | HC Pardubice | ČEL | 40 | 5 | 7 | 12 | 12 | 4 | 0 | 0 | 0 | 0 | U18 | 5 | 1 | 4 | 5 | 0 |
|  |  |  |  |  |  |  |  |  |  |  |  |  | JMM | 5 | 0 | 1 | 1 | 2 |
| 2015–2016 | Red Deer Rebels | WHL | 61 | 18 | 36 | 54 | 18 | 17 | 3 | 10 | 13 | 2 | JMM | 5 | 2 | 3 | 5 | 0 |
|  | Red Deer Rebels | M-Cup | – | – | – | – | – | 4 | 0 | 2 | 2 | 0 |
| 2016–2017 | Red Deer Rebels | WHL | 59 | 30 | 55 | 85 | 34 | 7 | 4 | 8 | 12 | 6 | JMM | 5 | 1 | 2 | 3 | 2 |
|  | Manitoba Moose | AHL | 4 | 0 | 1 | 1 | 8 | – | – | – | – | – |
| 2017–2018 | Manitoba Moose | AHL | 70 | 17 | 21 | 38 | 24 | 6 | 1 | 2 | 3 | 20 |
| 2018–2019 | Manitoba Moose | AHL | 74 | 10 | 31 | 41 | 32 | – | – | – | – | – |
| 2019–2020 | Manitoba Moose | AHL | 45 | 9 | 11 | 20 | 2 | – | – | – | – | – |
| 2020–2021 | Tappara | SM-liiga | 18 | 5 | 8 | 13 | 4 | – | – | – | – | – | MM | 7 | 1 | 4 | 5 | 4 |
|  | HC Třinec | ČEL | 9 | 2 | 9 | 11 | 2 | 16 | 2 | 12 | 14 | 8 |
| 2021–2022 | Frölunda HC | SHL | 49 | 10 | 36 | 46 | 33 | 8 | 1 | 3 | 4 | 2 | OK | 2 | 1 | 0 | 1 | 0 |
|  |  |  |  |  |  |  |  |  |  |  |  |  | MM | 10 | 1 | 0 | 1 | 0 |
| 2022–2023 | HC Ambrì-Piotta | NL | 50 | 14 | 36 | 50 | 8 | – | – | – | – | – | MM | 8 | 0 | 2 | 2 | 2 |
| 4 kautta | yhteensä | AHL | 193 | 36 | 64 | 100 | 66 | 6 | 1 | 2 | 3 | 20 |
| 3 kautta | yhteensä | ČEL | 53 | 7 | 16 | 23 | 14 | 20 | 2 | 12 | 14 | 8 |

Lähteet
-------

* Michael Špaček The Internet Hockey Databasessa (englanniksi)
* Michael Špaček Eurohockey-sivustolla (englanniksi)
* Michael Špaček *Elite Prospects*. Everysport Media Group AB.  (englanniksi)

### Viitteet

1. ↑  Michael Špaček The Internet Hockey Databasessa (englanniksi)
2. 1 2 3 4 5 6 7 8  Michael Špaček *Elite Prospects*. Everysport Media Group AB.  (englanniksi)
3. ↑  Elite Prospects - HC Pardubice U16 *eliteprospects.com*. Everysport Media Group. Viitattu 4.8.2020. (englanniksi)
4. ↑  Elite Prospects - Czech U18 Stats 2012-2013 *eliteprospects.com*. Everysport Media Group. Viitattu 4.8.2020. (englanniksi)
5. ↑  Elite Prospects - HC Pardubice U18 *eliteprospects.com*. Everysport Media Group. Viitattu 4.8.2020. (englanniksi)
6. ↑  HC ČSOB Pojišťovna Pardubice - HC VERVA Litvínov, 17.09.2013 *Hokej.cz*.  17.9.2013. BPA sport marketing a.s. ve spolupráci s eSports.cz, s.r.o. Viitattu 4.8.2020. (tšekiksi)
7. ↑  Mountfield HK - HC ČSOB Pojišťovna Pardubice, 17.09.2013 *Hokej.cz*.  19.9.2014. BPA sport marketing a.s. ve spolupráci s eSports.cz, s.r.o. Viitattu 4.8.2020. (tšekiksi)
8. ↑  Hohl, Garret: Michael Spacek commits to Red Deer Rebels *jetsnation.ca*.  6.8.2015. The Nation Network Inc. Viitattu 4.8.2020. (englanniksi)
9. ↑  Elite Prospects - Medicine Hat Tigers *eliteprospects.com*. Everysport Media Group. Viitattu 4.8.2020. (englanniksi)
10. ↑  Elite Prospects - Medicine Hat Tigers *eliteprospects.com*. Everysport Media Group. Viitattu 4.8.2020. (englanniksi)
11. ↑  Moose sign Michael Spacek *moosehockey.com*.  7.4.2017. Winnipeg, MB:  Manitoba Moose Hockey Club and True North Sports + Entertainment. Viitattu 4.8.2020. (englanniksi)
12. ↑  Jets agree to terms with Michael Spacek *nhl.com/jets*.  1.6.2017. Winnipeg Jets. Viitattu 4.8.2020. (englanniksi)
13. ↑  Jets recall 13 players from the Manitoba Moose *nhl.com/jets*.  14.5.2018. Winnipeg Jets. Viitattu 4.8.2020. (englanniksi)
14. ↑  Elite Prospects - Manitoba Moose *eliteprospects.com*. Everysport Media Group. Viitattu 4.8.2020. (englanniksi)
15. ↑  Jets recall Michael Spacek from the Manitoba Moose *nhl.com/jets*.  13.11.2019. WINNIPEG:  Winnipeg Jets. Viitattu 4.8.2020. (englanniksi)
16. ↑  Michael Spacek Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 29.1.2020. Viitattu 4.8.2020. (englanniksi)
17. ↑  Seppä, Lassi: Tappara vahvistuu Michael Špačekilla − Blake Parlettin paluu kirvesrintoihin viivästyy *Jatkoaika.com*.  4.8.2020. Jatkoaika r.y. Viitattu 5.5.2020.
18. ↑  Seppä, Lassi: Michael Špaček ei jatka Tapparassa *Jatkoaika.com*.  19.1.2021. Jatkoaika r.y. Viitattu 20.1.2021.
19. ↑  Pönniö, Toni: Tappara-vahvistus purki sopimuksensa – tässä on tshekkisentterin uusi joukkue! *suomikiekko.com*.  26.1.2021. Nordic Sport Media. Viitattu 26.1.2021.
20. ↑  Elite Prospects - Czech Republic U20 *eliteprospects.com*. Everysport Media Group. Viitattu 4.8.2020. (englanniksi)
21. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2016. IIHF. Viitattu 4.8.2020. (englanniksi)
22. ↑  Elite Prospects - Czech Republic U18 *eliteprospects.com*. Everysport Media Group. Viitattu 4.8.2020. (englanniksi)
23. ↑  Elite Prospects - Czech Republic U18 *eliteprospects.com*. Everysport Media Group. Viitattu 4.8.2020. (englanniksi)
24. ↑  Tilanne 8.11.2020
25. ↑  CZE - SWE (Line Up) *stats.swehockey.se*.  5.11.2020. Svenska Ishockeyförbundet. Viitattu 9.11.2020. (englanniksi)
26. ↑  CZE - SWE (3-1) *stats.swehockey.se*.  5.11.2020. Svenska Ishockeyförbundet. Viitattu 9.11.2020. (englanniksi)
27. ↑  RUS - CZE (7-4) *stats.swehockey.se*.  14.2.2021. Svenska Ishockeyförbundet. Viitattu 15.2.2021. (englanniksi)
28. ↑  Beijer Hockey Games *stats.swehockey.se*. Svenska Ishockeyförbundet. Viitattu 15.2.2021. (englanniksi)
29. ↑  Michael Spacek Stats, Profile, Bio, Analysis and More *sportsforecaster.com*. XML Team Solutions, LLC. Viitattu 4.8.2020. (englanniksi)

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen